NGC 2444

Ο NGC 2444 είναι ιδιόμορφος φακοειδής γαλαξίας στον αστερισμό Λύγκα. Απέχει περίπου 135 εκατομμύρια έτη φωτός από τη Γη και η διάμετρός του εκτιμάται πως είναι πενήντα χιλιάδες έτη φωτός. Τον ανακάλυψε ο αστρονόμος Εντουάρ Στεφάν (Édouard Stephan) στις 18 Ιανουαρίου 1877.

Ο γαλαξίας αυτός αλληλεπιδρά βαρυτικά με τον NGC 2445, με συνέπεια να έχει παραμορφωθεί η μορφή του τελευταίου καθώς και να αυξηθεί ο ρυθμός σχηματισμού νέων αστέρων σε αυτόν. 50px This article contains quotations from this source, which is available under the Creative Commons Attribution 4.0 Unported (CC BY 4.0) license. Στο παρελθόν οι δύο προαναφερθέντες γαλαξίες συγκρούστηκαν και αποτέλεσμα της σύγκρουσης αυτής ήταν να δημιουργηθεί μία «γέφυρα» νεαρών αστέρων ανάμεσά τους. Παρόλα αυτά η ηλικία των περισσότερων αστέρων του NGC 2444 είναι μεγάλη ενώ δεν παρατηρείται αξιόλογη αστρογέννηση διότι ο γαλαξίας είχε ήδη απολέσει τα αποθέματα υδρογόνου του στο απώτατο παρελθόν, πολύ πριν από την σύγκρουσή του με τον NGC 2445.

Οι NGC 2444 και NGC 2445 σχηματίζουν ζεύγος, που καταγράφεται στον Άτλαντα των ιδιόμορφων γαλαξιών ως Arp 143. Και οι δύο ανήκουν στην ομάδα γαλαξιών LGG 148, στην οποία περιλαμβάνονται επίσης οι NGC 2476, NGC 2493, NGC 2524, NGC 2415, UGC 3937 και UGC 3944.

 Υπερκαινοφανής 
Έχει παρατηρηθεί ένας υπερκαινοφανής στο ζεύγος γαλαξιών NGC 2444/5, ο οποίος ονομάστηκε SN 2016bam. Ο υπερκαινοφανής αυτός εξερράγη ανάμεσα στους δύο γαλαξίες και ήταν τύπου II.

 Παραπομπές 

 Αναφορές 

 Εξωτερικοί σύνδεσμοι 


Κατηγορία:Ιδιόμορφοι γαλαξίες
Κατηγορία:Φακοειδείς γαλαξίες
Κατηγορία:Λυγξ (αστερισμός)
2444
143
04016
21774
+07-16-016